
Grozījumi Dzīvojamo māju pārvaldīšanas likumā
Izdarīt Dzīvojamo māju pārvaldīšanas likumā (Latvijas Republikas Saeimas un Ministru Kabineta Ziņotājs, 2009, 14. nr.; Latvijas Vēstnesis, 2010, 112., 183. nr.; 2013, 126. nr.; 2014, 6. nr.; 2015, 248. nr.; 2019, 253. nr.; 2021, 12.A, 244.B nr.; 2022, 75.A nr.; 2023, 251 nr.) šādus grozījumus:
1. Papildināt 6. panta otro daļu ar 6.punktu šādā redakcijā: 
"6) nodrošināt katra dzīvojamās mājas īpašnieka maksājamās daļas uzskaiti un noteikšanu."
2. Papildināt likumu ar 7.1 pantu šādā redakcijā:
"(7.1) Pienākums veikt maksājumus uzkrājumu fondā
Dzīvokļa īpašnieks vai kopīpašnieks atbilstoši viņam piederošās kopīpašuma domājamās daļas apmēram veic maksājumus uzkrājumu fondā. Uzkrājumu fondā esošie līdzekļi nedrīkst būt mazāki par vienu divpadsmito daļu no dzīvokļu īpašnieku kopības vai visu kopīpašnieku gada pārvaldīšanas izdevumiem."
3. Papildināt 14.pantu ar devīto daļu šādā redakcijā:
"(9) Pārvaldnieks ir tiesīgs, bez dzīvojamās mājas īpašnieka īpaša pilnvarojuma, izmantot dzīvokļu īpašnieku kopības uzkrājumus, lai nodrošinātu katra dzīvojamās mājas īpašnieka maksājamās daļas uzskaites un noteikšanas atbilstību normatīvo aktu prasībām." 
4. Papildināt 14.pantu ar desmito daļu šādā redakcijā:
"(10) Pārvaldnieka pienākums ir aprēķināt uzkrājuma fonda optimālo apmēru dzīvokļu īpašnieku kopības saistību izpildei." 
5. Papildināt 17.2 pantu ar sesto daļu šādā redakcijā:
"(6)  Prasības skaitītāju, siltuma maksas sadalītāju un siltumenerģijas patēriņa noteikšanas sistēmas tehniskajiem parametriem, papildaprīkojumam un uzstādīšanai, kā arī kārtība, kādā nodrošina skaitītāju, ierīču vai iekārtas uzstādīšanu, nomaiņu un to pārbaudi,  ir vienotas visā dzīvojamā mājā."
 
Pārejas noteikumi
· Papildināt pārejas noteikumus ar 30. punktu šādā redakcijā:
· "30. Dzīvokļu īpašnieku kopībai vai kopīpašniekiem ir pienākums izveidot šā likuma 7.1 pantā noteikto uzkrājumu līdz 2026. gada 31. decembrim." 

